CELEX: 51986PC0502
Language: el
Date: 1986-09-23
Title: Πρόταση οδηγίας του Συμβουλίου για την τροποποίηση της οδηγίας 76/625/ΕΟΚ περί των στατιστικών ερευνών που πρέπει να διενεργούνται από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων

Αριθ. C 265/10                              Επίσημη Εφημερίδα των Ευρωπαϊκών Κοινοτήτων                      21.10.86
             Πρόταση οδηγίας του Συμβουλίου για την τροποποίηση της οδηγίας 76/625/ΕΟΚ περί των στατι­
             στικών ερευνών που πρέπει να διενεργούνται από τα κράτη μέλη για τον προσδιορισμό του δυναμικού
                                 παραγωγής των δενδρώνων ορισμένων ειδών οπωροφόρων δένδρων
                                                        COM(86) 502 τελικό
                             (Υποβληθείσα από την Επιτροπή στο Συμβούλιο στις 6 Οκτωβρίου 1986)
                                                           (86/C 265/10)
             ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
             Έχοντας υπόψη:
             τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
            την πρόταση της Επιτροπής,
            τη γνώμη του Ευρωπαϊκού Κοινοβουλίου,
             Εκτιμώντας: ότι η Επιτροπή, για την εκπλήρωση της αποστολής που της έχει ανατεθεί από τη
            συνθήκη, καθώς και με τις κοινοτικές διατάξεις τις σχετικές με την κοινή οργάνωση αγοράς στον
            τομέα των οπωροκηπευτικών, έχει ανάγκη από στοιχεία σχετικά με το δυναμικό παραγωγής των
            δενδρώνων και ορισμένων ειδών οπωροφόρων δένδρων, επιπλέον των ειδών που αποτελούν ήδη
            αντικείμενο ερευνών 6άσει της οδηγίας 76/265/ΕΟΚ του Συμβουλίου ('), όπως τροποποιήθηκε τελευ­
            ταία από την οδηγία 86/84/ΕΟΚ (2).
             ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
                                                              Άρθρο Ι
            Η οδηγία 76/625/ΕΟΚ τροποποιείται ως εξής:
             1. Στο άρθρο 1, η παράγραφος 1 αντικαθίσταται από το ακόλουθο κείμενο:
                «1. Τα κράτη μέλη διενεργούν το 1987 και εν συνεχεία κάθε πέντε χρόνια, την άνοιξη, έρευνες
                σχετικές με τους υπάρχοντες στο έδαφος τους δενδρώνες οπωροφόρων δένδρων που προορίζονται
                για την παραγωγή μήλων και αχλαδιών για επιτραπέζια χρήση, εξαιρουμένων των μήλων και των
                αχλαδιών που προορίζονται μόνο για άλλες εκτός από την επιτραπέζια χρήσεις, ροδάκινων, βερί­
                κοκων, πορτοκαλιών, λεμονιών και μικρόκαρπων εσπεριδοειδών. Η καταγραφή των δενδρώνων
                με ποικιλίες μήλων και αχλαδιών προοριζόμενων μόνο για άλλες εκτός από την επιτραπέζια
                χρήσεις είναι προαιρετική.
                Για τους σκοπούς της εφαρμογής της παραγράφου 2 και των άρθρων 2, 3, 5 και 6, η κατηγορία
                των μικρόκαρπων εσπεριδοειδών (μανταρίνια, κλημεντίνες, σατσούμας και λοιπά μικρόκαρπα
                εσπεριδοειδή) θεωρείται ως ένα και το αυτό είδος.»
            2. Στο άρθρο 2 παράγραφος Ια, το τελευταίο εδάφιο αντικαθίσταται από το ακόλουθο κείμενο:
                «Η έρευνα η σχετική με τις ροδακινιές και τις βερικοκιές διενεργείται μόνο στην Ελλάδα, στην
                Ισπανία, στην Ιταλία και στην Πορτογαλία. Η έρευνα η σχετική με τους δενδρώνες πορτοκαλιών,
                λεμονιών και μικρόκαρπων εσπεριδοειδών διενεργείται μόνο στην Ελλάδα, στην Ισπανία, στη
                Γαλλία, στην Ιταλία και στην Πορτογαλία, εφόσον κάποιο από τα παραπάνω εσπεριδοειδή καλ­
                λιεργείται στο έδαφος ενός από αυτά τα κράτη μέλη σε σημαντική έκταση.»
                                                              Άρθρο 2
             Η παρούσα οδηγία απευθύνεται στα κράτη μέλη.
            (') ΕΕαριθ. L 218 της 11. 8. 1976, σ. 10.
            (2) ΕΕ αριθ. L 77 της 22. 3. 1986, σ. 32.